stanford-oval/wikipedia huggingface dataset:
แอร์วีน ชเรอดิงเงอร์
ประวัติ > ช่วงวัยกลางคน

ในช่วงสงครามโลกครั้งที่ 1 (ค.ศ. 1914-1918) เขาเข้าร่วมในการสงคราม โดยเป็นนายทหารในป้อมปราการปืนใหญ่แห่งออสเตรีย  หลังจากนั้น ปี ค.ศ. 1920 ชเรอดิงเงอร์ได้เป็นผู้ช่วยของ Max Wien (นักฟิสิกส์ชาวเยอรมัน : ค.ศ. 1866 - 1938) ที่ University of Jena ต่อมาในเดือนกันยายน 1920 จึงได้รับตำแหน่งอาจารย์พิเศษที่ Stuttgart และศาสตราจารย์ที่ Breslau (ปัจจุบัน คือ Wroclawในโปแลนด์) ในปีถัดมา และย้ายไปยัง University of Zurich ประเทศสวิตเซอร์แลนด์ ในปี ค.ศ. 1922
ชเรอดิงเงอร์ ตีพิมพ์ผลงานที่มีชื่อว่า "Quantisation as an Eigenvalue Problem" ในปี ค.ศ. 1926 ซึ่งถือเป็นการค้นพบที่ยิ่งใหญ่ของเขา โดยมีเนื้อหาเกี่ยวกับกลศาสตร์คลื่น (Wave mechanics) ซึ่งปัจจุบันรู้จักกันดีคือ สมการชเรอดิงเงอร์ (Schrödinger equation) ซึ่งมีทั้งสมการชเรอดิงเงอร์ใน 1 มิติ และสมการชเรอดิงเงอร์ใน 3 มิติ
ปี ค.ศ. 1927 เข้าร่วมงานกับมัคส์ พลังค์ ที่ Friedrich Wilhelm University ในกรุงเบอร์ลิน (Berlin) ประเทศเยอรมัน ซึ่งขณะนั้นกลายเป็นศูนย์กลางความเจริญทางด้านวิทยาศาสตร์ แต่อย่างไรก็ตาม ในปี ค.ศ. 1933 เขาตัดสินใจย้ายออกจากเยอรมัน เนื่องจากมีความคิดต่อต้านในลัทธินาซี (Nazi) โดยเขาได้ย้ายไปเป็นครูที่ Magdalen College ใน University of Oxford ประเทศอังกฤษ ซึ่งต่อจากนั้นไม่นาน เขาก็ได้รับรางวัลโนเบลร่วมกับพอล ดิแรก (Paul Dirac) สำหรับผลงานเกี่ยวกับทฤษฎีอะตอมและกลศาสตร์ควอนตัม (quantum mechanics) โดยเฉพาะอย่างยิ่ง การพัฒนาสมการคลื่นของกลศาสตร์ควอนตัม หรือสมการคลื่นของชเรอดิงเงอร์ (Schrödinger equation) นั่นเอง
ที่มาของความคิดที่นำแอร์วีน ชเรอดิงเงอร์ สู่การนำเสนอสมการคลื่นของเขา เริ่มต้นตั้งแต่จุดกำเนิดของทฤษฎีควอนตัม (quantum theory) โดยบิดาแห่งฟิสิกส์ควอนตัม คือ มัคส์ พลังค์ เมื่อปี ค.ศ. 1900 ตามด้วยความคิดในวงการฟิสิกส์ควอนตัมต่อมา เรื่องความเป็นคลื่นและอนุภาคของทุกสิ่งที่มักจะเข้าใจกันว่า เป็นคลื่นหรือเป็นอนุภาคเพียงอย่างเดียว และสำคัญที่สุด คือการนำเสนอความคิดเรื่อง "คลื่นอนุภาค" (Particle Wave) โดยนักฟิสิกส์ชาวฝรั่งเศส ชื่อ หลุยส์ เดอ เบรย (Louis De Broglie) เมื่อปี ค.ศ. 1923
ในปี ค.ศ. 1934 ชเรอดิงเงอร์ ได้รับเชิญให้ไปบรรยายที่ Princeton University ในนิวเจอร์ซี (New Jersey) ประเทศสหรัฐอเมริกา และถูกเสนอให้รับตำแหน่งประจำที่นี่ แต่เขาก็ปฏิเสธ ต่อมาในปี ค.ศ. 1936 เขาจึงตกลงรับตำแหน่งที่ University of Graz ในประเทศออสเตรีย และตำแหน่งในภาควิชาฟิสิกส์ที่มหาวิทยาลัยอัลลาฮาบาด (Allahabad University) ในอินเดีย จนกระทั่งในปี 1935 หลังจากได้ติดต่อคบหาและเป็นเพื่อนกับอัลเบิร์ต ไอน์สไตน์ เขาจึงได้เสนอแนวคิดการทดลองในจินตนาการ เรื่อง แมวของชเรอดิงเงอร์
ประวัติ > ช่วงบั้นปลายชีวิต

ปี ค.ศ. 1938 หลังจากอดอล์ฟ ฮิตเลอร์ ครอบครองออสเตรีย ชเรอดิงเงอร์ต้องประสบปัญหาเนื่องจากการที่เขามีความคิดต่อต้านพวกนาซี และออกมาจากเยอรมันในปี 1933 ซึ่งเป็นการกระทำที่ไม่เป็นมิตรนัก แม้ว่าเขาจะปฏิเสธว่าไม่ได้ต่อต้านนาซี แต่ความไม่ไว้วางใจทางด้านการเมือง ทำให้เขาต้องออกจากงาน และถูกคำสั่งห้ามออกนอกประเทศ แต่เขาและภรรยาก็หนีไปอิตาลีได้สำเร็จ และได้ไปทำงานที่ Oxford และย้ายไปที่ University of Ghent
ในปี ค.ศ. 1940 เขาได้รับเชิญให้เป็นผู้ร่วมก่อตั้ง Institute for Advanced Studies ในกรุงดับลิน (Dublin) ประเทศไอร์แลนด์ (Ireland) และกลายเป็นผู้อำนวยการของ School for Theoretical Physics และอยู่ในตำแหน่งถึง 17 ปี ตีพิมพ์ผลงานวิจัยมากกว่า 50 ชิ้น ในหลากหลายหัวข้อ รวมถึงความพยายามในการศึกษาทฤษฎีสนามรวม หรือ unified field theory (ทฤษฎีของไอน์สไตน์ ว่าด้วยการรวมทฤษฏีแม่เหล็กไฟฟ้า (Electromagnetism) และทฤษฏีแรงโน้มถ่วง (Gravitation) เข้าด้วยกัน)
ปี ค.ศ. 1944 เขาเขียนหนังสือที่มีชื่อว่า "What is Life?" ซึ่งหนังสือดังกล่าวกลายเป็นแรงบันดาลใจให้กับเจมส์ วัตสัน (James D. Watson) ในการค้นคว้าวิจัยเรื่องยีน (Gene) และนำไปสู่การค้นพบโครงสร้างของ DNA ในที่สุด
เขาอยู่ที่กรุงดับลิน จนกระทั่งเกษียณอายุในปี ค.ศ. 1955 หลังจากนั้น 1 ปี เขากลับไปยังเวียนนา ในช่วงเวลานี้ชเรอดิงเงอร์ได้หันกลับมาสนใจในเรื่องพื้นฐานของฟิสิกส์อะตอม โดยเขาไม่ค่อยเห็นด้วยกับนิยามทางกลศาสตร์ควอนตัมเกี่ยวกับคลื่นและอนุภาค และพยายามที่จะตั้งทฤษฎีในแง่ของคลื่นเท่านั้น สิ่งนี้ทำให้เขาเกิดการขัดแย้งกันอย่างมากกับนักฟิสิกส์ชั้นนำอื่น ๆ
ชเรอดิงเงอร์ได้เสียชีวิตลงในวันที่ 4 มกราคม ค.ศ. 1961 ขณะมีอายุ 73 ปี ด้วยโรควัณโรค และฝังศพเขาไว้ที่เมือง Alpbach ประเทศออสเตรีย
โยอาคิม ฟ็อน ริบเบินทร็อพ

| นายกลุ่มเอก โยอาคิม ฟ็อน ริบเบินทร็อพ |
| --- | --- |
Joachim von Ribbentrop


รัฐมนตรีว่าการต่างประเทศเยอรมนี
ดำรงตำแหน่ง 4 กุมภาพันธ์  1938 – 30 เมษายน  1945
ฟือเรอร์: อดอล์ฟ ฮิตเลอร์
ก่อนหน้า: คอนชตันทิน ฟอน นอยรัท
ถัดไป: อาร์ทูร์ ไซสส์-อินคัวร์ท
เอกอัครราชทูตไรช์ประจำสหราชอาณาจักร
ดำรงตำแหน่ง ค.ศ. 1936 – 1938
แต่งตั้งโดย: อดอล์ฟ ฮิตเลอร์
ก่อนหน้า: เลโอโพลด์ ฟอน เฮิช
ถัดไป: แฮร์แบร์ท ฟอน เดียร์คเซิน
 
ข้อมูลส่วนบุคคล
เกิด: 30 เมษายน ค.ศ. 1893(1893-04-30)
เสียชีวิต: 16 ตุลาคม ค.ศ. 1946(1946-10-16) (53 ปี)
ศาสนา: โปรเตสแตนต์
พรรคการเมือง:  พรรคนาซี
บุตร: 5
วิชาชีพ: นักธุรกิจ, เจ้าหน้าที่การทูต
ลายมือชื่อ: 
ยศที่ได้รับการแต่งตั้ง
รับใช้:  เยอรมนี
ผ่านศึก: สงครามโลกครั้งที่หนึ่ง

อุลริช ฟรีดรีช วิลเฮ็ล์ม โยอาคิม ฟ็อน ริบเบินทร็อพ (เยอรมัน: Ulrich Friedrich Wilhelm Joachim von Ribbentrop) (30 เมษายน ค.ศ. 1893 - 16 ตุลาคม ค.ศ. 1946) เป็นนักการเมืองและนักการทูตชาวเยอรมันที่ได้ดำรงตำแหน่งรัฐมนตรีว่าการกระทรวงต่างประเทศของนาซีเยอรมนี ตั้งแต่ ค.ศ. 1938 ถึง ค.ศ. 1945
ริบเบินทร็อพได้รับความสนใจเป็นครั้งแรกจากอดอล์ฟ ฮิตเลอร์ในฐานะที่เป็นนักธุรกิจที่เดินทางไปในที่ต่าง ๆ และมีความรู้เกี่ยวกับโลกภายนอกมากกว่าพวกนาซีระดับอาวุโสส่วนใหญ่ และเป็นผู้มีอำนาจในด้านการต่างประเทศ เขาได้เสนอบ้านของเขาที่ชลอส ฟุสเซิล สำหรับการประชุมลับในเดือนมกราคม ค.ศ. 1933 ส่งผลทำให้ฮิตเลอร์ได้รับการแต่งตั้งเป็นนายกรัฐมนตรีแห่งเยอรมนี เขาได้กลายเป็นคนสนิทของฮิตเลอร์ ทำให้สมาชิกพรรคบางคนต่างรังเกียจ ที่มองเขาว่าดูผิวเผินและไร้ความสามารถ เขาได้รับการแต่งตั้งให้เป็นเอกอัครราชทูตซึ่งประจำการที่ศาลเซนต์เจมส์ ราชสำนักแห่งสหราชอาณาจักร ใน ค.ศ. 1936 และจากนั้นรัฐมนตรีว่าการกระทรวงต่างประเทศแห่งเยอรมนี ในเดือนกุมภาพันธ์ ค.ศ. 1938
ก่อนสงครามโลกครั้งที่สอง เขาได้มีบทบาทที่สำคัญในการเป็นนายหน้าในกติกาสัญญาเหล็ก (จับมือเป็นพันธมิตรกับฟาสซิสต์อิตาลี) และกติกาสัญญาโมโลตอฟ–ริบเบินทร็อพ (กติกาสัญญาไม่รุกรานระหว่างกันของนาซี-โซเวียต) เขาได้ให้การสนับสนุนที่จะรักษาความสัมพันธ์อันดีกับโซเวียต และคัดค้านการรุกรานสหภาพโซเวียต ในปลาย ค.ศ. 1941 เนื่องจากอเมริกันได้ให้ความช่วยเหลือแก่อังกฤษและ "อุบัติการณ์" ที่เกิดขึ้นบ่อยครั้งมากขึ้นในมหาสมุทรแอตแลนติกเหนือระหว่างเรืออูและเรือรบอเมริกันที่คอยคุ้มกันคอนวอยไปยังอังกฤษ ริบเบินทร็อพได้ทำให้การเจรจาระหว่างญี่ปุ่น-อเมริกันในวอชิงตันนั้นล้มเหลวและเพื่อให้ญี่ปุ่นโจมตีสหรัฐ เขาได้ให้การสนับสนุนอย่างทุ่มสุดตัวในการประกาศสงครามต่อสหรัฐหลังการโจมตีที่เพิร์ลฮาร์เบอร์ ตั้งแต่ ค.ศ. 1941 อิทธิพลของริบเบินทร็อพได้เสื่อมถอยลง
เขาถูกจับกุมในเดือนมิถุนายน ค.ศ. 1945 ริบเบินทร็อพถูกตัดสินว่ามีความผิดและถูกลงโทษด้วยการประหารชีวิตในการพิจารณาคดีเนือร์นแบร์คสำหรับบทบาทของเขาในการริเริ่มสงครามโลกครั้งที่สองในยุโรปและทำให้เกิดฮอโลคอสต์ เมื่อวันที่ 16 ตุลาคม ค.ศ. 1946 เขากลายเป็นจำเลยเนือร์นแบร์คคนแรกที่ถูกประหารชีวิตด้วยการแขวนคอ
โยอาคิม เลิฟ

โยอาคิม เลิฟ (เยอรมัน: Joachim Löw, ออกเสียง: [ˈjoːaxɪm ˈløːf], เกิดวันที่ 3 กุมภาพันธ์ ค.ศ. 1960) เป็นอดีตนักฟุตบอลและผู้ฝึกสอนชาวเยอรมัน เขาเคยเป็นผู้จัดการทีมของฟุตบอลทีมชาติเยอรมนีตั้งแต่ ค.ศ. 2006–2021 โดยพาทีมชาติเยอรมนีคว้าแชมป์ฟุตบอลโลก 2014 ที่บราซิล และฟีฟ่าคอนเฟเดอเรชันส์คัพ 2017 ที่รัสเซีย เขาออกจากตำแหน่งผู้จัดการทีมชาติเยอรมนีหลังจบฟุตบอลชิงแชมป์แห่งชาติยุโรป 2020
โยฮัน ก็อทลีพ ฟิชเทอ

| โยฮัน ก็อทลีพ ฟิชเทอ   Johann Gottlieb Fichte |
| --- | --- |

เกิด: 19 พฤษภาคม ค.ศ. 1762(1762-05-19) รัมเมอเนา, รัฐผู้คัดเลือกซัคเซิน จักรวรรดิโรมันอันศักดิ์สิทธิ์
เสียชีวิต: 27 มกราคม ค.ศ. 1814(1814-01-27) (51 ปี) เบอร์ลิน, ราชอาณาจักรปรัสเซีย
สัญชาติ: เยอรมัน
การศึกษา: มหาวิทยาลัยเยนา มหาวิทยาลัยไลพ์ซิช

ยุค: ศตวรรษที่ 18
แนวทาง: ปรัชญาตะวันตก
สถาบัน: มหาวิทยาลัยเยนา มหาวิทยาลัยแอร์ลังเงิน มหาวิทยาลัยเบอร์ลิน
ความสนใจหลัก: อัตพิชาน, จริยธรรม, ปรัชญาการเมือง
 ได้รับอิทธิพลจาก Immanuel Kant, Salomon Maimon, Karl Leonhard Reinhold, Gottlob Ernst Schulze, Jean-Jacques Rousseau, Baruch Spinoza, Ernst Platner 
 เป็นอิทธิพลต่อ Immanuel Hermann Fichte (his son), G. W. F. Hegel, Dieter Henrich, C. I. Lewis, Johann Friedrich Herbart, Novalis, F. W. J. Schelling, August Ludwig Hülsen, Jules Lequier, Karl August von Eschenmayer, Wilhelm von Humboldt, Friedrich Schleiermacher, Ludwig Tieck, Karl Wilhelm Ferdinand Solger 
 
โยฮัน ก็อทลีพ ฟิชเทอ (เยอรมัน: Johann Gottlieb Fichte) เป็นนักปรัชญาชาวเยอรมันและต่อมากลายเป็นแกนนำหลักในการก่อตั้งขบวนการปรัชญาที่ชื่อว่าอุดมการณ์เยอรมัน (German idealism) ซึ่งเป็นแนวความคิดที่พัฒนาต่อยอดมาจากทฤษฎีและงานเขียนเชิงจริยธรรมของอิมมานูเอล คานต์ นักปรัชญาและนักวิชาการพึ่งจะเริ่มยอมรับนับถือฟิชเทอเป็นนักปรัชญาคนสำคัญเมื่อไม่นานมานี้จากการใช้เชาวน์ปัญญาตนขยายอัตพิชาน (self-consciousness) หรือการตระหนักตน (self-awareness) ฟิชเทอยังทำงานเขียนเกี่ยวกับปรัชญาการเมือง และยังได้รับการยกย่องเป็นหนึ่งในบิดาของลัทธิชาตินิยมเยอรมัน
โยฮัน พัคเค็ลเบิล

โยฮัน พัคเค็ลเบิล (เยอรมัน: Johann Pachelbel; 1 กันยายน ค.ศ. 1653 – 3 มีนาคม ค.ศ. 1706) เป็นนักดนตรีชาวเยอรมัน เป็นหนึ่งในผู้ที่ได้รับการยกย่องว่าเป็นคีตกวีและนักเล่นออร์แกนที่สำคัญคนหนึ่งในช่วงกลางของยุคบาโรก ผลงานที่เป็นที่มีชื่อเสียงและเป็นที่รู้จักเป็นอย่างดีคือ เพลงล้อไล่ของพัคเค็ลเบิล
โยฮัน ดานีเอล ทีทซีอุส

โยฮัน ดานีเอล ทีทซีอุส
โยฮัน ดานีเอล ทีทซีอุส (เยอรมัน: Johann Daniel Titius; 2 มกราคม 1729 – 11 ธันวาคม 1796) เป็นนักดาราศาสตร์ นักฟิสิกส์ และนักชีววิทยาชาวเยอรมัน เป็นที่รู้จักกันในชื่อกฎของทีทซีอุส–โบเดอ ซึ่งระบุว่าระยะทางของดาวเคราะห์ในระบบสุริยะจากดวงอาทิตย์สามารถแสดงเป็นลำดับได้อย่างง่าย
ทีทซีอุสเกิดในเมืองโคนิทซ์ (Konitz) ในปรัสเซียหลวง (ปัจจุบันอยู่ในโปแลนด์) หลังจากที่พ่อของเขาเสียชีวิตก่อนวัยอันควร เขาได้รับการศึกษาจากลุงของเขา ซึ่งเป็นอาจารย์มหาวิทยาลัยในดันท์ซิช หลังจากเรียนที่มหาวิทยาลัยไลพ์ซิช และได้เป็นอาจารย์ที่นั่น ตั้งแต่ปี 1756 เขาเป็นศาสตราจารย์ด้านคณิตศาสตร์และต่อมาเป็นศาสตราจารย์ด้านฟิสิกส์ที่มหาวิทยาลัยวิทเทินแบร์ค ในระหว่างดำรงตำแหน่งศาสตราจารย์เขาได้ทำงานแปลจำนวนมาก ในปี 1766 เขาได้เขียนเพิ่มกฎระยะห่างของดาวเคราะห์จากดวงอาทิตย์ลงในหนังสือ Contemplation de la Nature ฉบับแปลภาษาเยอรมันตีพิมพ์ครั้งที่ 2 กฎของทีทซีอุส–โบเดอได้เป็นแรงผลักดันให้มีการค้นพบดาวเคราะห์ดวงใหม่
นามสกุล "ทีทซีอุส" (Titius) เป็นภาษาละติน มีที่มาจาก "ทีทซ์" (Tietz) ซึ่งเป็นนามสกุลเดิมของเขาในภาษาเยอรมัน
ชื่อดาวเคราะห์น้อย (1998) ทีทซีอุส และชื่อหลุมอุกกาบาตทีทซีอุสบนดวงจันทร์ ตั้งชื่อตามชื่อของทีทซีอุส
ทีทซีอุสเสียชีวิตที่เมืองวิทเทินแบร์คของรัฐผู้คัดเลือกซัคเซินในปี 1796
โทมัส ชาฟ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
เกิด:   (1961-04-30) 30 เมษายน ค.ศ. 1961 (63 ปี)
เกิดที่:  มันไฮม์ เยอรมนีตะวันตก
สูง:  1.76 เมตร (5 ฟุต 9 1⁄2 นิ้ว)
ตำแหน่ง:  กองหลัง
ชุดเยาวชน
1972–1978:  แวร์เดอร์เบรเมิน
ชุดใหญ่*
| ปี |  ทีม |  ลงเล่น† |  (ประตู)† |
| 1978–1995 |  แวร์เดอร์เบรเมิน |  281 |  (14) |
ผู้จัดการทีม
1987–1988:  แวร์เดอร์เบรเมิน 17 ปี
1988–1995:  แวร์เดอร์เบรเมิน 19 ปี
1993–1995:  แวร์เดอร์เบรเมิน (ผู้ช่วยผู้จัดการทีม)
1995–1999:  แวร์เดอร์เบรเมิน II
1999–2013:  แวร์เดอร์เบรเมิน
2014–2015:  ไอน์ทรัคท์ฟรังค์ฟวร์ท
2015–2016:  ฮันโนเฟอร์ 96
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น.  † ลงเล่น (ประตู) 
โทมัส ชาฟ (เยอรมัน: Thomas Schaaf) เกิดเมื่อวันที่ 30 เมษายน ค.ศ. 1961 ในเมืองมันไฮม์ ประเทศเยอรมนีตะวันตก เป็นอดีตนักฟุตบอลของแวร์เดอร์เบรเมิน ในตำแหน่งกองหลัง
ชาฟยังเคยเป็นผู้จัดการทีมที่คุมทีมในบุนเดิสลีกาที่ยาวนานที่สุดนับตั้งแต่ก่อตั้งระบบลีกเป็นต้นมา
เกียรติประวัติ > นักฟุตบอล

2 บุนเดิสลีกา ชนะเลิศ 1 สมัย: 1980–81
บุนเดิสลีกา ชนะเลิศ 2 สมัย: 1987–88, 1992–93
เดเอฟแอล ซูเปอร์คัพ ชนะเลิศ 3 สมัย: 1988, 1993, 1994; Runner-up 1991
เดเอ็ฟเบโพคาล ชนะเลิศ 2 สมัย: 1990–91, 1993–94; Runner-up 1988–89, 1989–90
ยูฟ่าคัพวินเนอร์สคัพ ชนะเลิศ 1 สมัย: 1991–92
ยูฟ่าซูเปอร์คัพ: รองชนะเลิศ 1 สมัย 1992
เกียรติประวัติ > ผู้จัดการทีม

เดเอ็ฟเบโพคาล ชนะเลิศ 3 สมัย: 1998–99, 2003–04, 2008–09; รองชนะเลิศ 2 สมัย1999–2000, 2009–10
บุนเดิสลีกา ชนะเลิศ 1 สมัย: 2003-04
เดเอ็ฟเบลีกาโพคาล  ชนะเลิศ 1 สมัย: 2006; รองชนะเลิศ 2 สมัย  1999, 2004
ยูฟ่ายูโรปาลีก: รองชนะเลิศ 1 สมัย 2008–09
แหล่งข้อมูลอื่น

Werder Bremen coach profile (เยอรมัน)
Bundesliga stats at Fussballdaten (เยอรมัน)
แฮร์มันน์ ลุดวิก ฮุสไลน์

แฮร์มันน์ ลุดวิก ฮุสไลน์ (เยอรมัน: Hermann Ludwig Husslein; 12 กันยายน พ.ศ. 2528 – ปัจจุบัน) เป็นนักกีฬาเรือแคนูสลาลอมทีมชาติไทย เขาสามารถสร้างผลงานที่โดดเด่น ด้วยการสร้างประวัติศาสตร์ให้แก่สมาคมเรือพายแห่งประเทศไทย โดยเป็นนักกีฬาแคนูคายัคคนแรกของประเทศไทย ที่ได้รับการคัดเลือกเข้าร่วมแข่งขันกีฬาโอลิมปิก ซึ่งแฮร์มันน์ได้เข้าแข่งขันโอลิมปิกฤดูร้อน 2012 ในรายการคายัคสลาลอม ชายเดี่ยว โดยเข้าสู่เส้นชัยเป็นอันดับที่ 19
ประวัติ

แฮร์มันน์ ลุดวิก ฮุสไลน์ เป็นนักกีฬาลูกครึ่งไทย–เยอรมนี ใน พ.ศ. 2555 เขาเข้าแข่งขันในกีฬาโอลิมปิกเป็นครั้งแรก โดยเข้าแข่งขันในรายการคายัคสลาลอม ชายเดี่ยว ที่ประเทศอังกฤษ ซึ่งคอร์สการแข่งขันเรือแคนูที่ประเทศดังกล่าว ได้การยอมรับกันว่ามีความยากเป็นอันดับ 1 ของโลก ที่ซึ่งแฮร์มันน์ ได้ทำการฝึกซ้อม ณ สถานที่ดังกล่าวตั้งแต่เดือนมีนาคมเป็นประจำทุกเดือน โดยมี ยานุส เปเตอร์รุน ซึ่งเป็นโค้ชชาวสโลวีเนีย เป็นผู้ดูแลอย่างใกล้ชิด ในวันที่ 29 กรกฎาคม แฮร์มันน์เข้าแข่งขันรอบควอลิฟายเพื่อคัดเลือกนักกีฬาเข้าสู่รอบรองชนะเลิศ 15 คน ซึ่งรอบแรกเขาทำเวลาไว้ที่ 100.67 วินาที และรอบที่สองทำได้ดีกว่าเดิมด้วยเวลา 95.11 วินาที เขาเข้าเส้นชัยเป็นอันดับที่ 19 จากผู้เข้าแข่งขันที่มีอยู่ทั้งหมด 22 คน
เกียรติประวัติ

แชมป์ เยอรมันจูเนียร์ 2002 ที่ลิปป์สตัดต์ ประเทศเยอรมนี
อันดับ 9 อินเตอร์เนชั่นแนลเรซจูเนียร์โอลิมปิก 2003 ที่คลาคอฟ ประเทศโปแลนด์ (เป็นนักกีฬาเอเชียคนแรกที่ติดอันดับท็อปเท็นของรายการ)
อันดับ 8 จูเนียร์ พรี-เวิลด์ แชมเปี้ยนชิพส์ 2004 ที่โลเฟอร์ ประเทศออสเตรีย
อันดับ 4 แคนูสลาลอม เอเชียนเกมส์ 2010 ที่กว่างโจว ประเทศจีน
เหรียญเงิน เอเชียนแชมเปี้ยนชิป 2011 ที่เซียะสี ประเทศจีน (ได้รับสิทธิ์เข้าแข่งขันโอลิมปิกฤดูร้อน 2012)
เหรียญทองแดง คายัคสลาลอมชาย เอเชียนเกมส์ 2018 ที่ ประเทศอินโดนีเซีย
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

Hermann Husslein's Canoe Blog (อังกฤษ)
โยฮัน พาลีซา

โยฮัน พาลีซา (เยอรมัน: Johann Palisa; 6 ธันวาคม พ.ศ. 2391 – 2 พฤษภาคม พ.ศ. 2468) เป็นนักดาราศาสตร์ชาวออสเตรีย เกิดที่เมืองทร็อพเพาในไซลีเชีย (ปัจจุบันคือเมืองโอปาวาในประเทศเช็กเกีย) เป็นผู้ค้นพบดาวเคราะห์น้อยทั้งหมด 122 ดวง
โยฮัน ก็อทฟรีท ซิน

| โยฮัน ก็อทฟรีท ซิน |
| --- | --- |

เกิด: 6 ธันวาคม ค.ศ. 1727(1727-12-06) ชวาบัค
เสียชีวิต: 6 เมษายน ค.ศ. 1759(1759-04-06) (31 ปี) เกิททิงเงิน
อาชีพทางวิทยาศาสตร์
สาขา: พฤกษศาสตร์, กายวิภาคศาสตร์
ชื่อย่อที่ใช้ทางพฤกษศาสตร์: Zinn
 
โยฮัน ก็อทฟรีท ซิน (เยอรมัน: Johann Gottfried Zinn; 6 ธันวาคม ค.ศ. 1727 – 6 เมษายน ค.ศ. 1759) เป็นนักพฤกษศาสตร์และนักกายวิภาคศาสตร์ชาวเยอรมัน เกิดที่เมืองชวาบัคในปี ค.ศ. 1727 เขาเป็นบุคคลแรก ๆ ที่พูดถึงกายวิภาคศาสตร์ของดวงตามนุษย์ ในปี ค.ศ. 1753 ซินดำรงตำแหน่งเป็นผู้อำนวยการสวนพฤกษศาสตร์ของมหาวิทยาลัยเกิททิงเงิน 2 ปีต่อมา เขาได้รับตำแหน่งศาสตราจารย์คณะแพทย์ ซินเสียชีวิตในปี ค.ศ. 1759 ขณะมีอายุได้เพียง 31 ปี
ชื่อของซินถูกนำไปตั้งในส่วนต่าง ๆ ในร่างกาย เช่น Zonule of Zinn (เอ็นยึดซิเลียรีบอดี) และ Annulus of Zinn (เนื้อเยื่อเส้นใยรอบเส้นประสาทตา) นอกจากนี้ คาโรลัส ลินเนียสยังนำชื่อของเขาไปตั้งเป็นชื่อสกุลบานชื่น (Zinnia)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โยฮัน ก็อทฟรีท ซิน
โทมัส โรท (นักข่าว)

โทมัส โรท (เยอรมัน: Thomas Roth; เกิด 21 พฤศจิกายน ค.ศ. 1951 ที่เมืองไฮล์บร็อน) เป็นผู้ประกาศข่าวและพิธีกรโทรทัศน์ชาวเยอรมัน
ชีวิต

ในช่วงสิงหาคม ค.ศ. 2013 โทมัส โรทได้เป็นผู้ประกาศข่าวชายในรายการ ทาเกิสเทเมิน ของสถานีโทรทัศน์แห่งเยอรมนี (อาแอร์เด)
งานเขียน

Südafrika. Die letzte Chance. Stuttgart and Vienna: Edition Erdmann bei Thienemanns, 1991. ISBN 3-522-65310-6
Russisches Tagebuch. Eine Reise von den Tschuktschen bis zum Roten Platz. Munich: List, 1995. ISBN 3-471-78577-9.
Russland. Das wahre Gesicht einer Weltmacht. Munich: Piper, 2008. ISBN 978-3-492-05103-3.
แหล่งข้อมูลอื่น

Literature by and about Thomas Roth in the German National Library catalogue
แม่น้ำดานูบ
ชื่อเรียกของแม่น้ำดานูบในภาษาต่าง ๆ

เยอรมัน: Donau
สโลวัก: Dunaj
แอลเบเนีย: Danubi
โปแลนด์: Dunaj
ฮังการี: Duna
โครเอเชีย: Dunav
เซอร์เบีย: Дунав (Dunav)
บัลแกเรีย: Дунав (Dunav)
โรมาเนีย: Dunăre
ยูเครน: Дунай (Dunay)
อิตาเลียน: Danubio
โปรตุเกส: Danúbio
ลาติน: Danuvius
กรีก: Δούναβης (Doúnavis)
ตุรกี: Tuna
สโลวีเนีย: Donava
ยิดดิช: דונער (Duner) และ טינע (Tine)
ทั้งหมดล้วนแล้วแต่มีรากศัพท์มาจากคำว่า *dānu ในภาษาเซลติก (Celtic) ซึ่งมีความหมายว่า การไหล และคำที่เทียบเท่ากันก็ใช้เป็นชื่อเรียกแม่น้ำ Donwy ในแคว้นเวลส์อีกด้วย
ภูมิศาสตร์ > เส้นทาง

แม่น้ำดานูบไหลผ่านประเทศต่าง ๆ 10 ประเทศดังนี้
| เรียงลำดับจากต้นน้ำไปปลายน้ำ | (กม> ) | เรียงลำดับตามความยาว | (กม> ) |
| --- | --- | --- | --- |
| เยอรมนี | 577 | โรมาเนีย | 1,075 |
| ออสเตรีย | 350 | เซอร์เบีย | 588 |
| สโลวาเกีย | 172 | เยอรมนี | 577 |
| ฮังการี | 416 | บัลแกเรีย | 471.5 |
| โครเอเชีย | 137.5 | ฮังการี | 416 |
| เซอร์เบีย | 588 | ออสเตรีย | 350 |
| โรมาเนีย | 1,075 | โครเอเชีย | 137.5 |
| บัลแกเรีย | 471.5 | ยูเครน | 180 |
| ยูเครน | 180 | สโลวาเกีย | 172 |
| มอลโดวา | 0.57 | มอลโดวา | 0.57 |
ภูมิศาสตร์ > ลำน้ำสาขา

ลำน้ำสาขาของแม่น้ำดานูบบางสายก็เป็นแม่น้ำที่สำคัญ และเป็นทางเดินสำหรับเรือลำเลียงสินค้าและเรือโดยสาร ลำน้ำสาขาที่ไหลมารวมกับแม่น้ำดานูบ (เรียงลำดับจากต้นน้ำไปท้ายน้ำ) มีดังนี้
Iller - Lech - Regen (ไหลเข้าสู่แม่น้ำดานูบที่เมือง Regensburg) - Isar (ไหลมารวมกับแม่น้ำดานูบหลังจากไหลผ่านเมือง Deggendorf) - Inn (ไหลเข้าสู่แม่น้ำดานูบที่เมือง Passau) - Enns - Morava - Leitha - Váh (ไหลเข้าสู่แม่น้ำดานูบที่เมือง Komárno) - Hron - Ipel - Sió - Dráva - Vuka - Tisza - Sava (ไหลเข้าสู่แม่น้ำดานูบที่เมืองเบลเกรด) - Timiş - Velika Morava - Caraş - Jiu - Iskar - Olt - Vedea - Argeş - Ialomiţa - Siret - Prut
ภูมิศาสตร์ > เมือง

แม่น้ำดานูบไหลผ่านประเทศและเมืองต่าง ๆ ดังต่อไปนี้
เยอรมนี
Tuttlingen, Sigmaringen, อูล์ม (Ulm), Ingolstadt, Regensburg, Passau
ออสเตรีย
ลินทซ์ (Linz) เมืองหลวงของออสเตรียตอนเหนือ, เวียนนา (Vienna) เมืองหลวงของประเทศออสตรีย ซึ่งบริเวณที่ลุ่มซึ่งแม่น้ำดานูบท่วมถึง มีชื่อว่า โลเบา (Lobau)
สโลวาเกีย
บราติสลาวา (Bratislava) เมืองหลวงของประเทศสโลวาเกีย, Komárno, Štúrovo
ฮังการี
Győr, Komárom, เอสเตอร์กอม (Esztergom), Visegrád, เซ็นเท็นเดร (Szentendre), Vác, บูดาเปสต์ (Budapest) เมืองหลวงของประเทศฮังการี, Ráckeve, Baja
โครเอเชีย
Vukovar
เซอร์เบีย
Apatin ในจังหวัด Vojvodina, Bačka Palanka ในจังหวัด Vojvodina, Novi Sad เมืองหลวงของจังหวัด Vojvodina, เบลเกรด (Belgrade) เมืองหลวงของประเทศเซอร์เบีย, Smederevo
บัลแกเรีย
Vidin, Lom, Kozlodui, Nikopol, Belene, Svishtov, Rousse, Toutrakan, Silistra
โรมาเนีย
Drobeta-Turnu Severin, Moldova Nouă, Orşova, Calafat, Corabia, Turnu Măgurele, Zimnicea, Giurgiu, Olteniţa, Călăraşi, Feteşti, Cernavodă, Hârşova, Brăila, Galaţi, Tulcea, Sulina
ยูเครน
Izmail
มอลโดวา
Djourdjoulechti (แม่น้ำดานูบเป็นพรมแดนระหว่างประเทศมอลโดวากับประเทศโรมาเนีย โดยแม่น้ำดานูบไหลผ่านทางตอนใต้ของมอลโดวาเป็นระยะทางสั้นที่สุด คือ แค่ประมาณ 900 เมตรเท่านั้น)
ภูมิศาสตร์ > ช่วงแม่น้ำ

ตอนบน (จากต้นน้ำถึง  Devín Gate) - แม่น้ำดานูบช่วงนี้จัดเป็นแม่น้ำที่ไหลผ่านเทือกเขาจนกระทั่งถึงเมือง Passau มีความลาดชันของท้องน้ำ 0.0012% จากเมือง Passau จนถึง  Devín Gate ความลาดชันของท้องน้ำลดลงเหลือ 0.0006%
ตอนกลาง (จาก  Devín Gate ถึง Iron Gate) - ช่วงนี้ทางน้ำขยายขนาดกว้างมากขึ้น และความลาดชันของท้องน้ำลดลงเหลือแค่ 0.00006%
ตอนล่าง (จาก Iron Gate ถึง Sulina) - โดยเฉลี่ยความลาดชันของท้องน้ำน้อยมาก (ประมาณ 0.00003%)
แหล่งข้อมูลอื่น

ดูข้อมูลทางภูมิศาสตร์ที่เกี่ยวข้องกับ แม่น้ำดานูบ ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  กรีซ 
ภูมิศาสตร์:  Pleiades 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA
โยฮัน ก็อทโลพ ไลเดินฟร็อสท์

| โยฮัน ก็อทโลพ ไลเดินฟร็อสท์ |
| --- | --- |

เกิด: 27 พฤศจิกายน ค.ศ. 1715(1715-11-27) ร็อสเพอร์เว็นดา เคาน์ตีชต็อลแบร์ค-ชต็อลแบร์ค
เสียชีวิต: 2 ธันวาคม ค.ศ. 1794(1794-12-02) (79 ปี) ดืสบวร์ค
สัญชาติ: เยอรมัน
ศิษย์เก่า: มหาวิทยาลัยกีเซิน มหาวิทยาลัยไลพ์ซิช มหาวิทยาลัยฮัลเลอ
มีชื่อเสียงจาก: ปรากฏการณ์ไลเดินฟร็อสท์
อาชีพทางวิทยาศาสตร์
สาขา: การแพทย์, เทววิทยา
สถาบันที่ทำงาน: มหาวิทยาลัยดืสบวร์ค
 
คลิปวิดีโอแสดงปรากฏการณ์ไลเดินฟร็อสท์
โยฮัน ก็อทโลพ ไลเดินฟร็อสท์ (เยอรมัน: Johann Gottlob Leidenfrost; 27 พฤศจิกายน ค.ศ. 1715 – 2 ธันวาคม ค.ศ. 1794) เป็นแพทย์และนักเทววิทยาชาวเยอรมัน เกิดที่เมืองร็อสเพอร์เว็นดาในเคาน์ตีชต็อลแบร์ค-ชต็อลแบร์ค เป็นบุตรของโยฮัน ไฮน์ริช ไลเดินฟร็อสท์ ครั้งแรกไลเดินฟร็อสท์เรียนเทววิทยาที่มหาวิทยาลัยกีเซิน แต่ต่อมาเปลี่ยนไปเรียนวิชาแพทย์ที่มหาวิทยาลัยไลพ์ซิชและมหาวิทยาลัยฮัลเลอ หลังเรียนจบ ไลเดินฟร็อสท์ใช้เวลาท่องเที่ยวและเป็นแพทย์สนามในสงครามไซลีเชียครั้งที่หนึ่ง ต่อมาในปี ค.ศ. 1743 ไลเดินฟร็อสท์ดำรงตำแหน่งศาสตราจารย์ที่มหาวิทยาลัยดืสบวร์ค สองปีต่อมา ไลเดินฟร็อสท์แต่งงานกับอันนา คอร์เนลีอา คัลค์ฮ็อฟ ทั้งคู่มีบุตรด้วยกัน 7 คน นอกจากจะดำรงตำแหน่งศาสตราจารย์แล้ว ไลเดินฟร็อสท์ยังดำรงตำแหน่งอธิการบดีของมหาวิทยาลัย
ในปี ค.ศ. 1756 ไลเดินฟร็อสท์ได้รับเลือกให้เป็นภาคีสมาชิกสถาบันวิทยาศาสตร์แห่งเบอร์ลิน ในปีเดียวกัน ไลเดินฟร็อสท์ได้อธิบายปรากฏการณ์ไลเดินฟร็อสท์ ซึ่งเป็นปรากฏการณ์ที่เกิดขึ้นเมื่อของเหลวสัมผัสกับพื้นผิวที่มีอุณหภูมิสูงกว่าจุดเดือดของของเหลว ทำให้ส่วนที่สัมผัสกับพื้นผิวระเหยเป็นไอน้ำและพยุงให้ของเหลวเคลื่อนที่ อย่างไรก็ตาม ปรากฏการณ์นี้ถูกพูดถึงครั้งแรกโดยแฮร์มัน บูร์ฮาเฟอ ไลเดินฟร็อสท์เสียชีวิตในปี ค.ศ. 1794
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โยฮัน ก็อทโลพ ไลเดินฟร็อสท์
เอ็สเซ ไฟรบวร์ค

สโมสรกีฬาไฟรบวร์ค สมาคมจดทะเบียน (เยอรมัน: Sport-Club Freiburg e.V.) หรือ เอ็สเซ ไฟรบวร์ค (SC Freiburg) เป็นสโมสรฟุตบอลอาชีพเยอรมัน ตั้งอยู่ที่ไฟรบวร์คอิมไบรส์เกา รัฐบาเดิน-เวือร์ทเทิมแบร์ค ปัจจุบันลงเล่นในบุนเดิสลีกา หลังจากที่เลื่อนชั้นจากการคว้าแชมป์ซไวเทอบุนเดิสลีกาในปี ค.ศ. 2016 ไฟรบวร์คเป็นสโมสรที่เลื่อนชั้นและตกชั้นอยู่บ่อย ๆ จนเกิด จนเกิดเป็นเพลงที่ร้องว่า "เราตกชั้น เราเลื่อนชั้น เราได้ไปยูฟ่าคัพ!" ในช่วงคริสตทศวรรษ 1990
ตั้งแต่ปี ค.ศ. 1954 สโมสรใช้สนามแข่งขันชื่อว่าชวาทซ์วัลท์-ชตาดีอ็อน สโมสรเคยมีผู้จัดการที่คุมทีมยาวนานที่สุดในประวัติศาสตร์ฟุตบอลเยอรมัน คือ Volker Finke ซึ่งคุมทีมช่วงปี ค.ศ. 1991-2007 ส่วนผู้ทำประตูสูงสุดตลอดกาลของสโมสร คือ โยอาคิม เลิฟ ทำประตูได้ 81 ประตูใน 252 เกม ซึ่งปัจจุบันเขาเป็นผู้จัดการทีมชาติเยอรมนี
สนามแข่งขัน

ไฟรบวร์คใช้สนามแข่งขันชื่อว่าชวาทซ์วัลท์-ชตาดีอ็อนหรือไดรซัมชตาดีอ็อนซึ่งตั้งชื่อตาแม่น้ำไดรซัมซึ่งไหลผ่านเมืองไฟรบวร์ค สนามแข่งขันมักรู้จักกันในชื่อ มาเกอโซลาร์ชตาดีอ็อน ตามชื่อผู้สนับสนุนสโมสร สนามมีความจุ 24,000 ที่นั่ง สร้างในปี ค.ศ. 1953 และในอีก 40 ปี ผู้จัดการทีม Volker Finke มีความคิดที่จะดัดแปลงให้เป็นสนามแห่งแรกที่ใช้พลังแสงอาทิตย์ โดยมีแผงเซลล์สุริยะบนอัฒจันทร์หลัก ด้านทิศเหนือและใต้ แผงผลิตพลังงานไฟฟ้าได้ 250,000 กิโลวัตต์ต่อปี
การแข่งขันระดับทวีป > นัด

| ฤดูกาล | การแข่งขัน | รอบ | พบกับ | เหย้า | เยือน | รวม |
| --- | --- | --- | --- | --- | --- | --- |
| 1995–96 | ยูฟ่าคัพ | รอบแรก |  สลาเวีย ปราก | 1–2 | 0–0 | 1–2 |
| 2001–02 | ยูฟ่าคัพ | รอบแรก |  Matador Púchov | 2–1 | 0–0 | 2–1 |
| 2001–02 | ยูฟ่าคัพ | รอบสอง |  St. Gallen | 0–1 | 4–1 | 4–2 |
| 2001–02 | ยูฟ่าคัพ | รอบสาม |  เฟเยนูร์ด ร็อตเธอร์ดัม | 2–2 | 0–1 | 2–3 |
| 2013–14 | ยูฟ่ายูโรปาลีก | กลุ่ม H |  เซบิยา | 0–2 | 0–2 | อันดับที่ 3 |
| 2013–14 | ยูฟ่ายูโรปาลีก | กลุ่ม H |  Estoril | 1–1 | 0–0 | อันดับที่ 3 |
| 2013–14 | ยูฟ่ายูโรปาลีก | กลุ่ม H |  Slovan Liberec | 2–2 | 2–1 | อันดับที่ 3 |
| 2017–18 | ยูฟ่ายูโรปาลีก | รอบคัดเลือกรอบสาม |  Domžale | 1–0 | 0–2 | 1–2 |
| 2022–23 | ยูฟ่ายูโรปาลีก | กลุ่ม |  |  |  |  |
| 2022–23 | ยูฟ่ายูโรปาลีก | กลุ่ม |  |  |  |  |
| 2022–23 | ยูฟ่ายูโรปาลีก | กลุ่ม |  |  |  |  |
สถิติ

ทำประตูมากที่สุด: 81 ประตู โดยโยอาคิม เลิฟ
ทำประตูในบุนเดิสลีกามากที่สุด: 37 ประตู โดยปาปิส ซีเซ
ย้ายเข้าด้วยค่าตัวสูงสุด: 4 ล้านยูโร (Vladimír Darida)
ย้ายออกด้วยค่าตัวสูงสุด: 12 ล้านยูโร (ปาปิส ซีเซ)
ผู้ทำประตูที่อายุน้อยที่สุด:  Matthias Ginter – 18 ปี 2 วัน
ลงเล่นมากที่สุด: Andreas Zeyer – 435 นัด
ทำประตูใส่สโมสรอื่นมากที่สุด: คลาวดีโอ ปีซาร์โร – 14 ประตูจาก 17 นัด
ชนะเกมเหย้าสูงสุด: 6–1 – พบกับ Rot-Weiß Erfurt วันที่ 24 สิงหาคม ค.ศ. 1991
ชนะเกมเหย้าสูงสุด (เฉพาะบุนเดิสลีกา): 5–0 – พบกับ VfL Bochum วันที่ 9 ธันวาคม ค.ศ. 2000
ชนะเกมเยือนสูงสุด: 5–0 – พบกับ SV Meppen วันที่ 3 เมษายน ค.ศ. 1998
ชนะเกมเยือนสูงสุด (เฉพาะบุนเดิสลีกา): 4–0 – พบกับ เฟาเอฟเบชตุทท์การ์ท วันที่ 23 เมษายน ค.ศ. 1994
แพ้เกมเหย้าสูงสุด: 0–6 – พบกับ บาเยิร์นมิวนิก วันที่ 16 ธันวาคม ค.ศ. 2003
แพ้เกมเหย้าสูงสุด (เฉพาะบุนเดิสลีกา): 0–6 – พบกับ บาเยิร์นมิวนิก วันที่ 16 ธันวาคม ค.ศ. 2003
แพ้เกมเยือนสูงสุด: 0–7 – พบกับ บาเยิร์นมิวนิก วันที่ 10 กันยายน ค.ศ. 2011
แพ้เกมเยือนสูงสุด (เฉพาะบุนเดิสลีกา): 0–7 – พบกับ บาเยิร์นมิวนิก วันที่ 10 กันยายน ค.ศ. 2011
เกียรติประวัติ > ลีก

ซไวเทอบุนเดิสลีกา
ชนะเลิศ: 1992–93, 2002–03, 2008–09, 2015–16
Oberliga Baden-Württemberg
ชนะเลิศ: 1998‡
Amateurliga Südbaden
ชนะเลิศ: 1965, 1968, 1978
Verbandsliga Südbaden
ชนะเลิศ: 1998‡